আমীন ভাই বাংলাদেশে ফিরে এসে আরবী শেখার সহজ পদ্ধতির উপায় বই লিখেছেন। নিজে আরবী শিক্ষার ক্লাসও শুরু করেছিলেন। সেমিনারের আয়োজন করে ইসলামের নানা বিষয় জ্ঞানগর্ভ আলোচনা করতেন। উল্লেখ্য আমাদের প্রিয় আমীন ভাইও আমাদের মাঝে আর নাই। মোহাম্মদ উল্লাহ মোহাম্মদ উল্লাহ ভাইয়ের ইন্তেকালের প্রায়ে তিন বছর আগে তিনিও হৃদরোগে আক্রান্ত হয়ে ইন্তেকাল করেন। তাদের এ দুইজন সম্পর্কে আমার স্ত্রী বলতো, “আমীন ভাই ও মোহাম্মদ উল্লাহ ভাই দুইজন জান্নাতের মানুষ এবং তারা দুনিয়ায় হেঁটে বেড়াচ্ছেন।” উনাদের দুই জনের মৃত্যুতে শুধু দুটি পরিবারেরই অপুরণীয় ক্ষতি হয়নি, ক্ষতি হয়েছে মুসলিম উম্মাহর। বাংলাদেশ দুইজন সৃষ্টিশীল ভাল মানুষকে হারিয়েছে। ভাল মানুষের আকালের দেশে এটি কি কম ক্ষতি?